अर्थात विवेक शक्ति है और क्षमा, कृपा और समानता लाती है। त्रेता युग के इस वार्तालाप से निकलकर जब हम वर्तमान में आते हैं, तो पता चलता है कि सत्ता के शिखर पर बैठा व्यक्ति आलोचना तो दूर की बात, किसी महत्वपूर्ण विषय या स्थिति पर दूसरों की चिंता तक को सहन नहीं कर पाता है। बीजेपी के कई बड़े नेता खुलेआम कहते रहे हैं कि वर्तमान केंद्र सरकार मात्र ढाई लोग ही चला रहे हैं, और इसमें किसी और की बात सुनने की गुंजाइश ही नहीं है। ऐसे में यदि किसी ने सरकार की किसी नीति, निर्णय और नियमों को लेकर शंका जताई भी, तो उसे झिड़क कर खामोश करा दिया जाता है। सत्ता में बैठे यह ढाई लोग उस रथ पर सवार हैं, जिसकी परिभाषा उस रथ के उलट है, जिसका वर्णन भगवान राम के श्रीमुख से हुआ है। जिस धीरज को श्रीराम, रथ के चक्के बता रहे हैं, वह तो केंद्र की मोदी सरकार के पास है ही नहीं। एक-एक कर संस्थानों को धराशायी करना, असहमति की आवाज़ों को खामोश करना, असहिष्णुता के दानव को खुला छोड़ देना, यह सब कोई भी ऐसी सरकार नहीं करती, जिसके पास धीरज होता है। भगवान राम इस संदर्भ में आगे कहते हैं: